b'\n_START_ARTICLE_\nKonsert Tahun Baru Vienna\n_START_PARAGRAPH_\nKonsert Tahun Baru Vienna Philharmonic Orchestra (dalam bahasa Jerman: Das Neujahrskonzert der Wiener Philharmoniker) ialah sebuah konsert muzik klasik yang dilakukan setiap tahun pada pagi 1 Januari di Vienna, Austria. Disiarkan di seluruh dunia dengan penonton yang mencapai satu bilion di 44 negara (tahun 2006).\n_START_SECTION_\nPenonton\n_START_PARAGRAPH_\nKonsert ini sangat popular di seluruh Eropah, dan terakhir ini di seluruh dunia. Permintaan tiket sangat tinggi sehingga orang perlu memesannya satu tahun sebelumnya agar dapat menontonnya pada tahun yang akan datang. Banyak kerusi yang dikhususkan oleh keluarga Austria dan diwariskan dari generasi ke generasi._NEWLINE_Acara ini disiarkan oleh Eurovision Network yang mempunyai banyak rangkaian televisyen di seluruh Eropah (termasuk BBC Two di British Raya). Juga disiarkan melalui PBS di Amerika Syarikat (bermula tahun 1985), TVE di Sepanyol, NHK di Jepun, MetroTV di Indonesia, SBS di Australia, dll. Sejak 2006, konsert ini telah disiarkan kepada penonton di beberapa negara Afrika (Botswana, Lesotho, Malawi, Mozambik, Namibia, Swaziland, Zambia dan Zimbabwe) dan di Amerika Latin (Ekuador dan Bolivia).\n_START_SECTION_\nKonsert Tahun Baru lain di Vienna\n_START_PARAGRAPH_\nPeringatan Tahun Baru tradisional Vienna Hofburg Orchestra dilakukan pada 31 Disember di Vienna Hofburg. Konsert Tahun baru [1 Januari] dilakukan di Musikverein Wien. Program ini menampilkan pelbagai waltz dan melodi operet terkenal oleh Johann Strauss, Emmerich Kalman, Franz L\xc3\xa9har dan opera arias oleh Wolfgang Amadeus Mozart.'